CELEX: 32022D0124
Language: et
Date: 2022-01-25 00:00:00
Title: Nõukogu otsus (EL) 2022/124, 25. jaanuar 2022, Ameerika Ühendriikide ning Euroopa Ühenduse ja selle liikmesriikide vahelise lennutranspordilepingu muutmise protokolli Euroopa Liidu nimel sõlmimise kohta

31.1.2022   
               
               
                  ET
               
               
                  Euroopa Liidu Teataja
               
               
                  L 20/38
               
            
         NÕUKOGU OTSUS (EL) 2022/124,
         25. jaanuar 2022,
         Ameerika Ühendriikide ning Euroopa Ühenduse ja selle liikmesriikide vahelise lennutranspordilepingu muutmise protokolli Euroopa Liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Vastavalt nõukogu ja nõukogus kokku tulnud Euroopa Liidu liikmesriikide valitsuste esindajate otsusele 2010/465/EL (2) kirjutati 24. juunil 2010 alla Ameerika Ühendriikide ning Euroopa Ühenduse ja selle liikmesriikide vahelise 25. ja 30. aprillil 2007. aastal alla kirjutatud lennutranspordilepingu muutmise protokollile (edaspidi „protokoll“), eeldusel et see sõlmitakse hilisemal kuupäeval.
                  
               
                     (2)
                  
                  
                     Protokolli on ratifitseerinud kõik liikmesriigid peale Horvaatia Vabariigi. Horvaatia Vabariigil tuleb protokolliga ühineda vastavalt 2012. aasta ühinemisakti artikli 6 lõikele 2.
                  
               
                     (3)
                  
                  
                     Protokoll tuleks heaks kiita.
                  
               
                     (4)
                  
                  
                     Kuna otsuse 2010/465/EL artikkel 5 liikmesriikide teavitamiskohustuse kohta ei ole enam vajalik, tuleks alates käesoleva otsuse jõustumise kuupäevast lõpetada nimetatud artikli kohaldamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ameerika Ühendriikide ning Euroopa Ühenduse ja selle liikmesriikide vahelise lennutranspordilepingu (allkirjastatud 25. ja 30. aprillil 2007. aastal) muutmise protokoll (edaspidi „protokoll“) kiidetakse Euroopa Liidu nimel heaks (3).
         
         
            Artikkel 2
            Nõukogu eesistuja vahetab liidu nimel protokolli artikliga 10 ettenähtud diplomaatilisi noote.
         
         
            Artikkel 3
            Otsuse 2010/465/EL artikli 5 kohaldamine lõpetatakse alates käesoleva otsuse jõustumise kuupäevast.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 25. jaanuar 2022
            
               
                  Nõukogu nimel
               
               
                  eesistuja
               
               C. BEAUNE
            
         
         
            (1)  14. detsembri 2021. aasta nõusolek (Euroopa Liidu Teatajas seni avaldamata).
         
            (2)  Nõukogu ja nõukogus kokku tulnud Euroopa Liidu liikmesriikide valitsuste esindajate 24. juuni 2010. aasta otsus 2010/465/EL ühelt poolt Ameerika Ühendriikide ning teiselt poolt Euroopa Ühenduse ja selle liikmesriikide vahelise lennutranspordilepingu muutmise protokolli allkirjastamise ja ajutise kohaldamise kohta (ELT L 223, 25.8.2010, lk 1).
         
            (3)  Protokolli tekst koos allkirjastamise otsusega on avaldatud ELT L 223, 25.8.2010, lk 3.